Midelfart har over 100 vitenskapelige publikasjoner med hovedvekt på transport av ioner og vann i hornhinnen, som også var emne for hennes doktorgradsavhandling; studier av metabolske prosesser i øyet, og endringer som skjer under påvirkning av UV-stråling, medikamenter og sykdom. Blant annet i HUNT-undersøkelsen har hun vært med på å studere brytningsfeil i øyet med hovedvekt på nærsynthet. Hun har forestått kliniske studier innen nevrooftalmologi og andre øyesykdommer.